Op spankampe is potte skuur en skottelgoed was net nie ’n groot prioriteit nie. Om dié rede probeer spanne so min as moontlik potte en panne vuilmaak. ’n Blikbeker word in Die Voortrekkers lankal nie meer net vir koffie gebruik nie. Dit is sommer ook ’n pot, kastrol en bord. Hierdie is ’n lekker kreatiewe ontbyt met verskillende variasies.
Terwyl jy eet, plaas solank ’n ketel met koffiewater op die kole. As jy klaar geëet is, spoel jou blikbeker uit vir ’n warm koppie boeretroos.